**ОБЩИНА ПЛОВДИВ**



*Пловдив 4000, пл. Ст. Стамболов № 1, тел.:(032)656 703*

[*www.plovdiv.bg*](http://www.plovdiv.bg)*, e-mail: info@plovdiv.bg*

**Акт № ОБ-0105 / 12.08.2015 г.**

**за установяване на задължение**

**по Разрешение № ОБВ-000037-1/19.01.2015 г.** **за ползване**

**на имот общинска собственост за търговска дейност съгласно Раздел ІІ от ЗМДТ,**

**чрез поставяне на мобилен преместваем обект за търговия**

Настоящият акт се издава от Клементина Димитрова Андонова, на длъжност главен експерт в отдел “Приходи от наеми и такси” към Дирекция “Общинска икономика и здравеопазване” при Община Пловдив, в качеството й на орган по приходите, определен със Заповед № 14 ОА 1725 / 08.07.2014 г. на Кмета на Община Пловдив, на основание чл. 166, ал. 2 от Данъчно–осигурителния процесуален кодекс (ДОПК), във връзка с чл.4, ал.1-5, чл.9б от Закона за местните данъци и такси (ЗМДТ) и чл. 59 от Административнопроцесуалния кодекс (АПК).

Предмет на настоящия акт са задължения за такса по чл. 72, във връзка с чл. 79, ал.1 от ЗМДТ, **относими към** **Разрешение № ОБВ-000037-1/19.01.2015 г.** за ползване на имот общинска собственост за извършване на търговска дейност съгласно Раздел ІІ от ЗМДТ, чрез поставяне на мобилен преместваем обект за търговия по чл.56 от ЗУТ, със срок на действие от 01.01.2015 г. до 31.03.2015 г., **издадено на:**

|  |  |
| --- | --- |
| **„СТУДИО ДИДЖЕЙ ДИДО” ЕООД** | |
| ЕИК по БУЛСТАТ | **201357313** |
| Адрес и седалище на  управление | **гр.Пловдив, ул. „Димо Хаджидимов“ № 6, ет. 1, ап. 3** |
| Представлявано от | **Делян Георгиев Балкански - управител** |

С оглед прецизност на производството по принудително изпълнение на задълженията е извършена проверка и са направени справки от Информационната система „Отчитане на приходите от стопанска дейност“ на Община Пловдив, като фактите и обстоятелствата са следните:

**ФАКТИЧЕСКА ОБСТАНОВКА:**

На 14.01.2015 г. г-н Делян Георгиев Балкански, действащ в качеството си на управител на дружество „СТУДИО ДИДЖЕЙ ДИДО” ЕООД, ЕИК 201357313, със седалище и адрес на управление: гр. Пловдив, ул. „Димо Хаджидимов“ № 6, ет. 1, ап. 3, депозира до Кмета на Община Пловдив заявление с вх. № 15 Ф 802/14.01.2015 г., с което изразява желание за издаване на разрешение за ползване на имот общинска собственост за търговска дейност, чрез разполагане на мобилен преместваем обект – електрически триколки на площ от 4,00 кв.м., пред обект ресторант „Чановете’’, находящ се в гр. Пловдив, СК „Отдих и култура“ – главна алея, за периода от 01.01.2015 г. до 31.03.2015 г., като правото на ползване е съобразно схема за разполагане на временни мобилни преместваеми обекти и съоръжения, същата разгледана от РЕСУТ при Район „Западен“ с Протокол № 5, т.2 от 05.04.2012 г., одобрена от Главен архитект на Район „Западен“, гр. Пловдив.

Във връзка с постъпилото заявление е издадено Разрешение № ОБВ-000037-1/19.01.2015 г**.** за ползване на имот общинска собственост за търговска дейност, съгласно Раздел ІІ от Закона за местните данъци и такси /ЗМДТ/, чрез поставяне на мобилен преместваем обект за търговия – електрически триколки, валидирано от Кмета на Община Пловдив. Разрешава се на дружество „СТУДИО ДИДЖЕЙ ДИДО” ЕООД, ЕИК 201357313, представлявано от управителя Делян Георгиев Балкански, да ползва имот общинска собственост с обща площ от 4,00 кв.м за разполагане на електрически триколки пред обект ресторант „Чановете’’, находящ се в гр. Пловдив, СК „Отдих и култура“ – главна алея.

Разрешение № ОБВ-000037-1/19.01.2015 г**.** за ползване на имот общинска собственост за търговска дейност е съставено в два еднообразни екземпляра и г-н Делян Балкански, действащ в качеството си на управител на дружество „СТУДИО ДИДЖЕЙ ДИДО” ЕООД, ЕИК 201357313, е положил подпис върху документа, с което декларира, че е запознат и е съгласен с условията на Разрешението, респективно със задълженията, които произтичат от него. Разрешението е получено лично от управителя на 17.02.2015 г.

Разрешение № ОБВ-000037-1/19.01.2015 г.за ползване на имот общинска собственост за търговска дейност важи за срок от 01.01.2015 г. до 31.03.2015 г.

Документът е издаден чрез Информационната система „Отчитане на приходите от стопанска дейност“ на Община Пловдив, като при обработването му е въведен и записан месечен финансов план, чрез който се генерират месечните начисления по разрешението, респективно задълженията на ползвателя „СТУДИО ДИДЖЕЙ ДИДО” ЕООД.

**правни ОСНОВАНИЯ:**

На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси, в т.ч. и такса за ползване на пазари, тържища, панаири, тротоари, площади и улични платна.

Нормата на чл. 72 от ЗМДТ определя, че такса се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

На основание чл. 73, ал.1 от ЗМДТ таксата за ползване на пазари, тържища, тротоари, площади, улични платна, панаири и терени с друго предназначение се заплаща от физическите и юридическите лица, в зависимост от зоната, в която се намират терените, посочени в чл. 72 на същия закон, а съгласно ал.2 пак там - зоните се определят от общинския съвет.

Според текста на чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

Видно от разпоредбата на чл. 3, ал. 1, т. б) от Наредба за определянето и администрирането на местните такси и цени на услуги на територията на Община Пловдив се събират такси за ползване на пазари, тържища, панаири, тротоари, площади и улични платна.

По аргумент на ал.4 на чл.20 от Наредба за определяне и администриране на местните такси и цени на услуги на територията на Община Пловдив, в редакцията й приета с Решение №504, взето с Протокол № 22 от 20.12.2012 г. на Общински съвет – Пловдив, таксите за ползване на тротоари, площади, улични платна, тържища, както и терени с друго предназначение, се определят съгласно Приложение № 2 от тази наредба.

**Ето защо:**

* **Месечната такса по Разрешение № ОБВ-000037-1/19.01.2015 г**. е определенасъгласно Приложение № 2, прието с Решение № 504, взето с Протокол № 22 от 20.12.2012г., в сила от 01.01.2013г., основание параграф 1 пак там, на Общински съвет – Пловдив, № по ред VII - Такса за места за панорами, стрелбища, моторни люлки, детски моторчета и др, е определена в размер на **0,60** **лв./кв.м. на ден с ДДС.**

*Разчет: 0,60 лв./кв.м \* 4,00 кв.м \* 31 дни = 74,40 лв. / месец с ДДС или 62,00 лв./месец без ДДС.*

**КОНСТАТАЦИИ:**

Във връзка с изложеното по-горе в ИС „Отчитане на приходите от стопанска дейност” на Община Пловдив ***начислените такси*** по Разрешение № ОБВ-000037-1/19.01.2015 г., издадено от Кмета на Община Пловдив, за ползване на терен - общинска собственост с площ от 4,00 кв.м., пред обект ресторант „Чановете’’, находящ се в гр. Пловдив, СК „Отдих и култура“ – главна алея, издадено на дружеството „СТУДИО ДИДЖЕЙ ДИДО” ЕООД, ЕИК 201357313, представлявано от управителя Делян Георгиев Балкански, **за периода от 01.01.2015 г. до 31.03.2015 г. по месеци, без включен ДДС, са както следва:**

* За 01.01.2015 г. – 31.01.2015г. - такса 62,00 лв.
* За 01.02.2015 г. – 28.02.2015г. - такса 62,00 лв.
* За 01.03.2015 г. – 31.03.2015г. - такса 62,00 лв.

**Общо начислени такси – 186,00 лв. (сто осемдесет и шест лева и нула стотинки) без ДДС**

**\*Забележка: Върху главницата се начислява 20 % ДДС.**

На следващо място според разпоредбата на чл. 79, ал.2 от ЗМДТ, таксите за ползване на пазари, тържища при ползване на мястото повече от един месец се заплащат *месечно.*

Съгласно чл.20, ал. 5 от Наредбата за определянето и администрирането на местните такси и цени на услуги на територията на Община Пловдив, при ползване на мястото повече от месец за преместваеми обекти, разположени по реда на НРПОТДОДЕГО, таксите се заплащат *месечно*, *между 1 и 20 число на текущия месец*, в касата на съответната общинска администрация или по банковата сметка на Общината.

Съгласно т. 8 на Разрешение № ОБВ-000037-1/19.01.2015 г., издадено от Кмета на Община Пловдив, ползвателят е длъжен да заплаща дължимите такси за търговска дейност по ЗМДТ, определени с решение на Общински съвет в срок до 20 число на настоящия месец.

Във връзка с горното, на 12.08.2015 г. извърших проверка на плащанията по Разрешение № ОБВ-000037-1/19.01.2015 г. в ИС „Отчитане на приходите от стопанска дейност” на Община Пловдив и установих, че дружеството „СТУДИО ДИДЖЕЙ ДИДО” ЕООД, ЕИК 201357313, ***е извършило плащане на такса*** за ползването на имот общинска собственост, начислени по Разрешение № ОБВ-000037-1/19.01.2015 г., издадено от Кмета на Община Пловдив, както следва:

- с пл. документ №332/ 17.02.2015 г. – 74,40 лв., плащане на дължима сума за месец I 2015 г., от които 62,00 лв. – такса и 12,40 лв. ДДС.

- с пл. документ №0000498812/ 17.02.2015 г. – 74,40 лв., плащане на дължима сума за месец II 2015 г., от които 62,00 лв. – такса и 12,40 лв. ДДС.

**Общо платени такси – 148,80 лв**. / сто четиридесет и осем лева и осемдесет стотинки/, от които главница – 124, 00 лв. / сто двадесет и четири лева и нула стотинки / и ДДС –24,80 лв. /двадесет и четири лева и осемдесет стотинки/.

Изложените до тук съображения и данни обосновават крайния извод, че дружеството „СТУДИО ДИДЖЕЙ ДИДО” ЕООД, ЕИК 201357313, **има задължения по чл.72 от ЗМДТ** **-** такси за ползване на пазари, тържища, тротоари, площади, улични платна, панаири и терени с друго предназначение, относими по Разрешение № ОБВ-000037-1/19.01.2015г. **за м. Март 2015 г.,** посочени в съставената по – долу таблица:

|  |  |  |  |  |  |
| --- | --- | --- | --- | --- | --- |
| **№ по ред** | **Вид на задължението** | **Период** | **Размер на**  **месечната такса**  **в лева,без ДДС** | **Платена сума, в лева, без ДДС** | **Дължима сума, в лева, без ДДС** |
|  | Такса за ползване на пазари, тържища и други. | 01.01.2015 г. –  31.01.2015 г. | 62,00 | 62,00 | 0,00 |
|  | Такса за ползване на пазари, тържища и други. | 01.02.2015 г. –  28.02.2015 г. | 62,00 | 62,00 | 0,00 |
|  | Такса за ползване на пазари, тържища и други. | 01.03.2015 г. –  31.03.2015 г. | 62,00 | 00,00 | 62,00 |
|  | ОБЩО | 01.01.2015 г.-  –  31.03.2015 г. | 183,00 | 124,00 | 62,00 |

**\*Забележка: Върху главницата се начислява 20 % ДДС.**

В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

Съгласно чл. 20, ал. 11 от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

**Осчетоводените лихви** за неплатените суми по Разрешение № ОБВ-000037-1/19.01.2015 г. за ползване на терен общинска собственост за търговска дейност съгласно Раздел ІІ от ЗМДТ, чрез поставяне на преместваемо съоръжение за търговия по чл.56 от ЗУТ, са генерирани от програмата ИС „Отчитане на приходите от стопанска дейност” на Община Пловдив, като същите са отразени в съставената по-долу таблица:

|  |  |  |
| --- | --- | --- |
| **№ по ред** | **Вид на задължението**  **Период** | **Размер на лихвата,**  **лв.** |
|  | Осчетоводяване на лихви към 29.01.2015г. | 0,16 |
|  | Осчетоводяване на лихви към 17.02.2015г. | 0,31 |
|  | Осчетоводяване на лихви към 30.03.2015г. | 0,14 |
|  | Осчетоводяване на лихви към 29.04.2015г. | 0,50 |
|  | Осчетоводяване на лихви към 28.05.2015г. | 0,48 |
|  | Осчетоводяване на лихви към 29.06.2015г. | 0,55 |
|  | Осчетоводяване на лихви към 30.07.2015г. | 0,50 |
|  | **ОБЩО: лихви за просрочие** **от 29.01.2015 г. до 30.07.2015 г.** | **2,64** |

До 12.08.2014 г. в Община Пловдив **е** **постъпило плащане на лихва** за просрочие от дружеството **„СТУДИО ДИДЖЕЙ ДИДО” ЕООД**, ЕИК 201357313, в размер на 0,47 лв, представляващо начислените лихви *за периода от 29.01.2015 г. до 17.02.2015 г. вкл.,* видно от платежен документ № 0000498811/ 17.02.2015 г.- **0.47 лв. плащане на лихва**.

Предвид гореизложеното:

**УСТАНОВИХ:**

**Задълженията на дружеството „СТУДИО ДИДЖЕЙ ДИДО” ЕООД, ЕИК 201357313**, със седалище и адрес на управление: гр. Пловдив, ул. „Димо Хаджидимов“ № 6, ет. 1, ап. 3**, представлявано от управителя Делян Георгиев Балкански, по чл. 72 от ЗМДТ** **за *такса*** за ползване на тротоари, площади, улични платна, места, върху които са организирани пазари, панаири, както и терени с друго предназначение ***и******лихви*** за просрочие на плащането (*осчетоводени към* *30.07.2015г.),* дължими на основание чл. 4, ал.2 във връзка с чл. 9б от ЗМДТ, за ползван имот общинска собственост с площ 4,00 кв.м, пред обект ресторант „Чановете’’, находящ се в гр. Пловдив, СК „Отдих и култура“ – главна алея, чрез поставяне на мобилен преместваем обект за търговия – електрически триколки, за **м. Март 2015 г.,**са както следва:

|  |  |  |  |  |  |
| --- | --- | --- | --- | --- | --- |
| **№ по ред** | **Вид на задължението** | **Период** | **Размер на**  **месечната такса**  **в лева,без ДДС** | **Платена сума, в лева, без ДДС** | **Дължима сума, в лева, без ДДС** |
| 1. | Такса за ползване на пазари, тържища и други. | 01.03.2015 г. –  31.03.2015 г. | 62,00 | 0,00 | 62,00 |
| 2. | Лихви за просрочие | 30.03.2015 г.–30.07.2015 г. | 2,64 | 0,47 | 2,17 |
| 3. | ОБЩО |  | . |  | **Главница 62,00 лв.+**  **Лихва 2,17 лв.** |

**\*Забележка: Върху главницата се начислява 20 % ДДС.**

**ИЛИ**

Установените с настоящия акт **задължения по Разрешение № ОБВ-000037-1/19.01.2015** **г.,** издадено от Кмета на Община Пловдив на **дружеството „СТУДИО ДИДЖЕЙ ДИДО” ЕООД**, ЕИК 201357313, със седалище и адрес на управление: гр. Пловдив, ул. „Димо Хаджидимов“ № 6, ет. 1, ап. 3, представлявано от управителя Делян Георгиев Балкански, за ползване на имот общинска собственост, с площ 4,00 кв.м, пред обект ресторант „Чановете’’, находящ се в гр. Пловдив, СК „Отдих и култура“ – главна алея, за извършване на търговска дейност съгласно Раздел ІІ от ЗМДТ чрез поставяне на мобилен преместваем обект за търговия по чл.56 от ЗУТ – електрически триколки, ***са в общ размер на******76,57 лв.*** (седемдесет и шест лева и петдесет и седем стотинки), в т.ч. **такси – 62,00 лв.** (шейсет и два лева и нула стотинки**),** **ДДС** – **12,40 лв.** (дванадесет лева и четиридесет стотинки) **и лихви – 2,17 лв.** (два лева и седемнадесет стотинки) - *осчетоводени към 30.07.2015 г.,* дължими на основание чл. 4, ал.2 във връзка с чл. 9б от ЗМДТ.

***Задълженията следва да бъдат внесени в брой в касата на Община Пловдив или по банкова сметка, както следва:***

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Вид задължение** | **Сума**  /в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | **62,00 лв.** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2 | ДДС по код 448008 | **12,40**  **лв.** | BG23IORT73753102000001 | IORTBGSF | - | ТБ ИНВЕСТБАНК АД – клон Пловдив |
| 3. | Лихва | **2,17**  **лв.** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

По посочената банкова сметка и съответния код за вид плащане следва да бъдат внесени и съответните лихви за просрочие, изчислени до деня на плащането.

На основание чл. 152, ал. 1 от ДОПК настоящия акт може да се обжалва в 14-дневен срок от връчването му пред Kмета на Община Пловдив.

На основание чл.127, ал.1 от ДОПК задълженията подлежат на доброволно плащане в 14-дневен срок от връчването на Акта. След изтичане на този срок, Актът за установяване на задължение за такса по чл. 72 от ЗМДТ подлежи на принудително изпълнение, включително и когато е обжалван, освен ако изпълнението е спряно по реда на ДОПК.

Настоящият акт се състави в три еднообразни екземпляра – два за органа по приходите и един за задълженото лице – „СТУДИО ДИДЖЕЙ ДИДО” ЕООД, ЕИК 201357313, представлявано от управителя Делян Георгиев Балкански.

**Дата на съставяне: 12.08.2015г. ОРГАН**

**гр. Пловдив ПО ПРИХОДИТЕ : …….…………………**

**/Клементина Андонова/**